**СТРАТЕШКИ ПЛАН ДОМА ЗДРАВЉА АЛЕКСИНАЦ**

**2023. – 2028. ГОДИНА**

1.0 Сaдржај стратешког плана \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1

1. Увод\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 3
2. Сажетак за руководство\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_4
3. Опис организације\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_4
   1. Процес стратешког планирања\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_4
   2. Мисија\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_4
   3. Визија\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 4
   4. Водећи принципи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 5
   5. Вредности \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 5
   6. Организациона структура Дома здравља \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 5

5.0 SWOT анализа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 7

1. Стратешки циљеви и стратегије \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_8


7.0 Управљање стратешким планом\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_14

1. **Увод:**

**Дом здравља је здравствена установа примарне здравствене заштите, која наставља традицију здравствене заштите у Општини Алексинац дугу више од 180 година.**

**Општина Алексинац је просторно једна од највећих општина са површином од 707 км2 и пречником од 60 км. На основу последњег Пописа становништва Општина Алексинац има 44.003.**





**Стратешко планирање Дома здравља је процес на основу којег руководство планира будући развој Дома здравља Алексинац и заснива се на развијању поступака и механизама којима се достиже до пројектованог циља – ВИЗИЈЕ, Дома здравља.**

**Дугорочно, стратешко планирање, уз реално постављену визију и јасне смернице, постављају добар систем праћења и оцењивања учинака, у циљу унапређења квалитета рада.**

**Стратешки план дома здравља Алексинац доноси се за период 2023.-2026. године.**

**На изради стратешког плана радио је Тим у саставу: директор др мед. Родољуб Живадиновић спец.епидемиолог, помоћник директора др мед. Драган Стаменковић спец. Опште стоматологије, председник Стручног савета др мед.Виолета Здравковић, спец.опште медицине, помоћник директора Владимир Миленковић дипломирани економиста и струковна медицинска сестра Александра Стоилковић главна сестра Дома здравља.**

**Са садржајем Стратешког плана упознат је Управни одбор Дома здравља, који је и дао сагласност за његово доношење.**

1. **Сажетак за руководство**

**Акредитација је процес који није завршен самим чином добијања сертификата. Након добијања сертификата на 7. (седам) године, Дом здравља наставља са континуираним радом и новим процесом реакредитације. Добијање сертификата нас обавезује на даљи рад у циљу одржавања и унапређења континуитета побољшања квалитета рада и безбедности пацијената. Уласком у процес реакредитације постављамо стратешке циљеве који би требало да се реализају и унапреде до 2026. године.**

1. **Опис организације**
   1. ***Процес стратешког планирања обухватио је:***

* **Планирање процеса планирања**
* **Прикупљање и обрада података за планирање**
* **Анализа садашњег стања**
* **Дефинисање мисије и визије**
* **Дефинисање вредности**
* **Припрема плана активности**
* **Комплетирање стратешког плана**

**Предвиђено је да процес планирања траје шест недеља, а рок за завршетак 31.03.2023. године.**

* 1. ***Мисија***

**Мисијa.**

**Дом здравља је здравствена установа на нивоу примарне здравствене заштите, која је успоставила стандарде кроз професионализам, стручност и емпатију као одговор на потребе пацијената и стални напредак и креативност у процесу дијагностике, лечења и неге.**

**Лидерство у струци постављањем стандарда пословне етике, односа према пацијенту, безбедности и друштвено одговорног пословања.**

* 1. ***Визија***

**Визија:**

**Пружање здравствених услуга највишег квалитета, кроз континуирано усавршавање и напредак, потпуна преданост и посвећеност пацијенту.**

* 1. ***Водећи принципи***

***РАДИТИ ПРАВЕ СТВАРИ НА ПРАВИ НАЧИН:***

* **Интигритет и непристрасност**
* **Држати се закона и правде**
* **Држати се кодекса Дома здравља**
* **Користити буџетска средства коректно, ефективно и ефикасно**
* **Код пријема нових радника једини критеријум за оцену кандидата је његова стручност**
* **Заснивати идеје и предлоге**
* **Дефинисати ниво резултата и планирати како да се остваре**
* **Предузети одлучне акције**
* **Креативно размишљати**
* **Унапред препознати проблеме и предузимати кораке за њихово решавање**
* **Анализирати резултате и предузимати мере за унапређење**
* **Разумети последице својих одлука**
* **Помоћи људима да разумеју политику Министарства**
* **Тражити најбољи начин за пренос информација**

***4.5 Вредности***

* + - **Професионалност**
    - **Знати слушати и говорити**
    - **Мерити се у односу на најбоље**
    - **Учити на грешкама и успесима**
    - **Рад у складу са захтевима Министарства и ФОНД-а**
    - **Разумети раличити приступ других људи**
    - **Делити добру праксу и решења**

***4.6 Организациона структура Дома здравља***

**Основна питања организације рада, организациони делови и њихов делокруг, систематизације и врсте послова утврђују се у складу са оснивачким актом и другим општим актима Дома здравља, према потребама и плановима рада и развоја, тако да се обезбеди јединство процеса рада, пуна запосленост и рационално коришћење знања и спсообности запослених. Послове из делатности Дома здравља запослени обављају применом јединствене технолошке, економске и организационе повезаности, у складу са усвојеним процедурама. У Дому здравља, полазећи од врсте послова и потребе да се на функционалном принципу обезбеди обављање сродних међусобно повезаних послова, образују се службе, одељења и одсеци, као организациони делови.**

**Ради обављања појединих врста сродних или истих међусобно побезаних послова, а који су предвиђени Статутом Дома здравља и Правилником о организацији и систематизацији послова, образују се следеће организационе јединице:**

1. СЛУЖБА ЗА ЗДРАВСТВЕНУ ЗАШТИТУ ОДРАСЛИХ СТАНОВНИКА, КУЋНО ЛЕЧЕЊЕ И ЗДРАВСТВЕНУ НЕГУ И ХИГИЈЕНСКО ЕПИДЕМИОЛОШКУ ЗАШТИТУ

1.1. Одељење за здравствену заштиту одраслих становника

1.2. Одсек за кућно лечење и здравствену негу

1.3. Одсек епидемиологије

2. СЛУЖБА ЗА ЗДРАВСТВЕНУ ЗАШТИТУ ПРЕДШКОЛСКЕ И ШКОЛСКЕ ДЕЦЕ, ЖЕНА И ПОЛИВАЛЕНТНУ ПАТРОНАЖУ

2.1. Одељење за здравствену заштиту предшколске и школске деце

2.2. Одељење за здравствену заштиту жена

2.3. Одељење за поливалентну патронажу

3.СЛУЖБА ЗА ХИТНУ МЕДИЦИНСКУ ПОМОЋ

4. СЛУЖБА ЗА СТОМАТОЛОШКУ ЗДРАВСТВЕНУ ЗАШТИТУ (дечију и превентивну стоматологију и општу стоматологију)

5. СЛУЖБА ЗА ПРАВНЕ И ЕКОНОМСКО – ФИНАНСИЈСКЕ ПОСЛОВЕ

5.1. Одељење за правне послове

5.2. Одељење за опште и кадровске послове

5.3. Одељење књиговодства

5.4. Одељење финансијске оперативе са планом,анализом и набавком.

6. СЛУЖБА ЗА ТЕХНИЧКЕ И ДРУГЕ СЛИЧНЕ ПОСЛОВЕ

Кадровска структура и број извршилаца за обављање послова одређеног радног места утврђују се у складу са потребама за здравственим услугама, нивоом здравствене заштите коју пружа Дом здравља, плановима развоја и критеријумима о кадровској структури које утврђује Правилник о ближим условима за обављање здравствене делатности у здравственим установама и другим облицима здравствене службе, а сагласно Одлуци о максималном броју запослених.

1. **SWOT анализа**

|  |  |
| --- | --- |
| **Слабости**   * **Умањење броја осигураника,** * **Постојећи просторни капацитети, високи трошкови одржавања дотрајалих објеката,** * **Мањи број запослених у односу на нормативе, недовољан број гинеколога и медицинских сестара - техничара у поливалетној патронажи** | **Снаге**   * **Управљање квалитетом уз стално праћење и унапређење** * **Постигнути резултати у досадашњем раду (традиција)** * **Високопрофесионални, стручни и посвећени медицински тим** * **Софистицирана савремена опрема** * **Спремност за раст и развој здравствене установе** * **Сарадња и подршка локалне самоуправе Дому здравља у циљу унапређења квалитета рада и безбедности** |
| **Прилике**   * **Учешће у пројектима Министарства здравља** * **Добра сарадња са локалном самоуправом** * **Улагање у едукацију запослених** * **Увођење нових технологија до квалитетније здравствене заштите** * **Донације међународне заједнице** * **Добар географски положај** | **Претње**   * **Законска регулатива која смањује број запослених** * **Неодговорност становништва за властито здравље** * **Велика заступљеност ризичних фактора за здравље становништва** * **Сиромаштво становништва** * **Недовољна материјална страна мотивисаности здравствених радника.** |

1. **Стратешки циљеви и стратегије:**

**Стратешки план садржи 5 стратешких циљева и то:**

1. **Очување и унапређење здравља становништва**
2. **Висока обученост запослених и континуирано унапређење стручног знања**
3. **Peaкредитација здравствене установе**
4. **Континуирано увођење савремених технологија**
5. **Активан рад са посебно угроженим популационим групама са посебним потребама из области рада примарног здравства.**

* **Први стратешки циљ**
* **Стварање услова да корисник буде у средишту система здравствених услуга установе;**
* **Препознавање и поштовање права пацијената у областима дефинисаним законом;**
* **Обезбеђивање учешћа корисника – пацијената у креирању здравствене политике и одлучивању о сопственом здрављу;**
* **Побољшање доступности и приступачности здравствене заштите популационим групама уз обезбеђивање стандарда квалитета;**
* **Други стратешки циљ:**
* **Едукација здравствених радника;**
* **Развој и регулатива професионалних норми и стандарда који унапређују квалитет рада и безбедност пацијената;**
* **Стварање радних услова који стимулишу учење уз рад и усмерени су на унапређење квалитета и ефикасност рада и побољшање безбедности пацијената;**
* **Трећи стратешки циљ:**
* **Унапређење система пружања здравствених услуга, припрема за реакредитацију здравствене установе;**
* **Управљање ризицима по здравље корисника - пацијената и запослених у здравственој установи;**
* **Друштвено одговорно пословање - Очување животне средине и руковање медицинским и другим отпадом;**
* **Праћење и унапређење показатеља квалитета;**
* **Четврти стратешки циљ:**
* **Системска процена расположивих доказа о новим и постојећим методама, процесима и техникама у здравственим услугама;**
* **Праћење и анализа нових знања и технологија које захтевају нове специјализације и субспецијализације запослених;**
* **Развој нових и ревизија постојећих – процедура, протокола установе;**
* **Спровођење рационалне терапије;**
* **Пети стратешки циљ:**

**Активан рад са посебно угроженим популационим групама са посебним потребама из области рададома здравља; Финансијски подстицаји здравственим радницима и сарадницима.**

**Обавеза руководства Дома здравља је редовно праћење на реализацији стратешких циљева, редовна евалуација на три месеца. По достизању стратешких циљева потребно је израдити нове.**

**Председник Управног одбора**